ሚኒስቴሩ አዲስ አደረጃጀት ተግባራዊ አደረገ
አዲስ አበባ ፤ ጥቅምት 18/ 2006 (ዋኢማ) – የሲቪል ሰርቪስ ሚኒስቴር የተቀላጠፈ አገልግሎት ለመስጠት የሚያስችለውን አዲስ አደረጃጀት ተግባራዊ ማድረጉን አስታወቀ።በሚኒስቴሩ የኮሚኒኬሽንና የውጭ ግንኙነት ዳይሬክቶሬት ዳይሬክተር አቶ መሃመድ ሰይድ ለዋልታ እንደገለፁት አዲሱ አደረጃጀት በሚኒስቴር መስሪያ ቤቱ ያሉ የሚኒስትር ዴኤታዎች ብዛት ከሁለት ወደ ሶስት ከፍ እንዲል የሚያደርግ ነው።በዚሁ መሰረት ቀደም ሲል ከነበሩት የሰው ሃብት ስራ አመራር ዘርፍ እና የመንግስት አቅም ግንባታ ዘርፍ ሚኒስትር ዴኤታዎች ጎን ለጎን የመንግስት አገልግሎት የመልካም አስተዳደር ዘርፍ ሚኒስትር ዴኤታ እንዲጨመር ተደርጓል ብለዋል።አስራ አምስት አካባቢ የነበሩት የሚኒስቴር መስሪያ ቤቱ የዳይሬክቶሬቶች ቁጥርም ወደ 19 እንዲያደግ መደረጉን አቶ መሃመድ ተናግረዋል።ከአደረጃጀቱ ጎን ለጎን ሲቪል ሰርቢሱን ከመሰረቱ ለመለወጥ የሚረዱ ጥናቶች እየተካሄዱ መሆናቸውን ዳይሬከተሩ አስታወቀዋል።በስራ ላይ ያሉ አዋጆችን ፤ ደንቦችንና መመሪያዎችን ለማሻሻልም እየተሰረ ስለመሆኑ ጠቁመዋል።የሲቪል ሰርቪሱን የሰው ሃይል መረጃ መዘመናዊ ቴክኖሎጂ ለሚያዝ ጥረት እየተደረገ እንደሚገኝ መናገራቸውንም ዋልታ ኢንፎርሜሽን ማዕከል ዘግቧል።